alexandrainst/scandi-wiki huggingface dataset:
Harmeet Singh

Harmeet Singh (født 12. november 1990) er en norsk fotballspiller som spiller for Sandefjord Fotball. 

Han av indisk opprinnelse.

Han har spilt flere kamper for det norske U-17-landslaget. Han spilte for Furusets guttelag, før han ble hentet til Vålerenga. Han bekler stort sett en rolle på midtbanen. Han er med i prosjekt «Fra talent til toppspiller» i Olympiatoppens regi, der målet er å utvikle toppspillere i fotball.

Vålerenga 
Singh debuterte for Vålerengas A-lag i en kamp mot Rosenborg i april 2008.. Han fikk møte Klanens vrede da han ikke signerte ny kontrakt hos Vålerenga etter at han ikke ville signere ny kontrakt. Martin Andresen, Vålerengas daværende trener, valgte å sette Singh på benken. Han forlot Vålerenga til fordel for Feyenoord så godt som gratis.

Feyenoord 
Han fikk syv kamper for Feyenoord og ble etterhvert veiet og funnet for lett. Han ble ofte plassert på benken og tribunen under kamp. For å bevise at de tok feil trente Singh hardere enn noen gang og sto opp på natten for å trene, til ingen nytte, Singh ble ikke brukt.

Molde FK 
Han kom til Molde FK etter et mislykket opphold i Nederland. I Molde fikk han tillit og spilletid, dette gjorde godt og han spilte seg inn på landslaget i løpet av 2014-sesongen som ble kronet med seriemesterskap i Tippeligaen. 

Singh har uttalt at han fikk kalde føtter i forkant av overgangen til Molde og ba agenten kansellere avtalen. Han var redd for å bli ensom. Etter å ha bodd i større byer som Oslo og Rotterdam trodde han Molde ville bli for liten. Han valgte allikevel å se på forholdene og ble imponert.

Meritter 
Molde FK
 Tippeligaen (1): 2014
 NM (1): 2014

Landslaget

A-landskamper

Religion 
Singh er en praktiserende sikh.

Referanser

Eksterne lenker 
 
 

Norske fotballspillere
Fotballspillere for Vålerenga Fotball
Fotballspillere for Feyenoord Rotterdam
Fotballspillere for Molde FK
Fotballspillere for FC Midtjylland
Fotballspillere for SPR Wisła Płock
Fotballspillere for Kalmar FF
Fotballspillere for HJK Helsinki
Fotballspillere for Sarpsborg 08 FF
Fotballspillere for Sandefjord Fotball
Norske fotballspillere i Nederland
Norske fotballspillere i Danmark
Norske fotballspillere i Polen
Norske fotballspillere i Sverige
Norske fotballspillere i Finland
Norgesmestere i fotball
Personer fra Oslo
Abbeyfeale

Abbeyfeale er en historisk markedsby i Limerick i Irland. Den ligger ved elven Feale, omkring 21 km fra Newcastle West ved hovedveien N21 mellom Limerick og Tralee. 

Den første kjente bosetningen på stedet kom i 1188, da Brien O'Brien grunnla et cistercienserkloster der. I 1209 ble det knyttet til Monasternanagh i Pubblebrien. De eneste fysiske sporene etter klostrene er stein som ble brukt i byggingen av den katolske kirken. Det geraldinske Portrinard Castle ligger omkring to og en halv km nordvest for byen. 

På torget finner man en statue av William Casey, som var katolsk sogneprest fra 1883 til 1907, og som er minnet slik fordi han hjalp lokale leilendinger i kampen mot godseierne. Det lokale gælisk fotball-laget har fått sitt navn etter ham.

Eksterne lenker 
 

Byer i Limerick
Cistercienserordenen
Paulus kirke

Paulus kirke er en langkirke som ble innviet i 1892. Den ligger ved Paulus' plass (adresse Thorvald Meyers gate 31), like overfor parken Birkelunden i bydel Grünerløkka i Oslo.

Kirken er utført i tegl med svakt framspringende tverrarmer og har rundt 500 plasser. Den er inspirert av tysk gotikk og har et høyt smalt tårn over inngangspartiet, som vender mot øst. Bygningen er ca. 68 meter høy. Kirkens grunnplan forener den tradisjonelle langaksen med sentralkirkerommets nærhet. Dette kommer til uttrykk i de relativt korte korsarmene og det grunne koret. Dette gir kirkerommet et preg av intimitet og nærhet samtidig som det også gir høytids- og katedralfølelse. Paulus kirke ble tegnet av arkitekten Henrik Bull i 1889, og utbedringer av kirken ble foretatt i 1917-18 og i 1972.

Kirkens altertavle er i brunbeiset furu med forgylt dekor og har en tredelt oppbygging. Den er utsmykket med basunengler av Jo Visdal og to altermalerier av Christen Brun. Mellom de to maleriene står en Kristusfigur i gips utført av billedhuggeren Gunnar Olsen Alvær i 1894.

Orgelet i Paulus kirke ble bygget av den tyske orgelmakeren Albert Hollenbach til kirkens innvielse i 1892. Orgelet gjennomgikk to utvidelser. Den siste i 1943. Arbeidet ble utført av Olsen & Jørgensen. I mai - november 2010 ble orgelet på nytt restaurert og fikk tilbakeført sin originale fasade. Arbeidet ble utført av det tyske orgelbyggerfiramet Schucke Orgelbau fra Berlin. Ved restaureringen fikk orglet samtidig to spillepulter, en mobil nede i kirken i tillegg den restaurerte faste på galleriet. Instrumentet har i dag 51 stemmer, inkl 2 unitstemmer 1 labial og 1 rørstemme og et vell av koppler fordelt på 4 man (4.man i fjernverk) og pedal. Dette tilsammen utgjør en pallett med 95 registre. Det regnes som et av Oslos mest karakterfylte orgler.

Paulus er sognekirke for bydel Grünerløkka.

Referanser

Litteratur 
 Jubileumstidskriftet Folkekirke og Helligsted, Paulus kirke 1892–1992

Eksterne lenker 
 Paulus kirkes hjemmeside
 
 

Kirker i Oslo
Kirker i Nordre Aker prosti
Bydel Grünerløkka
Kulturminner i bydel Grünerløkka
Norske kirker fra 1892
Bygninger tegnet av Henrik Bull
Askeaton

Askeaton er en by i Limerick i Irland. Den ligger ved hovedveien N69 ved elven Deel. 

Carrigafoyle Castle ble reist i 1199. Det ble overgitt til engelske styrker i 1580, etter at veggene hadde blitt sprengt av de flyktende spanske forsvarerne. Byen har også et fransiskanerkloster fra 1389. 

Askeaton stasjon ble stengt for passasjertrafikk den 4. april 1963 og for godstog i 1974. Den betjente fra 1856–1858 til stengningen av en linje mellom Limerick og Foynes. Linjen er fortsatt åpen for godstrafikk, men det har ikke gått godstog der siden 2000.

Eksterne lenker 
 
 

Byer i Limerick
Fransiskanerordenen
Newcastle West

Newcastle West er en by i grevskapet Limerick i Irland. Den er grevskapets største by med unntak av Limerick. Byen ligger ved hovedveien N21 mellom Limerick og Tralee. 

Desmond Castle, hvorav den eldste delen er fra det 13. århundre, ligger ved torget og er byens mest fremtredende historiske minnesmerke. 

Newcastle West hadde tidligere jernbaneforbindelse på linjen mellom Limerick og Tralee via Listowel.

Eksterne lenker 
 

Byer i Limerick
Marthe Scharning Lund

Marthe Scharning Lund (født 5. juli 1976) er en politiker fra Arbeiderpartiet.

I perioden februar til oktober 2019 var hun byråd for næring og eierskap i Oslo.

Da Raymond Johansens byråd tok over i Oslo etter valget i 2015 ble Lund stabssjef ved byrådslederens kontor. Hun har tidligere vært politisk rådgiver i Arbeiderpartiets stortingsgruppe og på partikontoret. Lund har lang fartidstid i arbeiderbevegelsen som blant annet politisk rådgiver i Barne- og likestillingsdepartementet, fylkessekretær i Vestfold Arbeiderparti og landssekretær i Framfylkingen.

Hun var vararepresentant på Stortinget for Arbeiderpartiet mellom 1997 og 2005.

Eksterne lenker 
 
 Regjeringen.no - biografi

Politiske rådgivere fra Arbeiderpartiet
Vararepresentanter til Stortinget
Sørkedalen kirke

Sørkedalen kirke er en langkirke fra 1865 i Sørkedalen i Oslo.

Byggverket er i tegl og har 250 plasser. Kirken er i nygotisk stil. I tilknytning til kirken er det en gravlund. Før kirken åpnet sognet sørkedølingene til Gamle Aker kirke (frem til 1855) og Vestre Aker kirke (1855–1865).

Stadskonduktør Christian H. Grosch hadde fått i oppgave å utarbeide planer og tegninger til kirken og den ble innviet 15. september 1865 av biskop Jens Lauritz Arup. Den tilhørende gravlunden ble innviet på samme tid.

Da kirken ble tatt i bruk hadde den to kirkeklokker, orgel og et enkelt trekors ved alteret. 
Den fikk nytt altersølv av døpefatet fra Vestre Aker kirke som hadde blitt stjålet i 1855 
og senere gjenfunnet i en stenrøys.

På 1930-tallet ble interiøret endret etter planer av arkitekt Georg Greve. Dagens altertavle i tre er av Dagfin Werenskiold og er en kopi av altertavlen hans i Hornindal kirke. Vinduene i kapellet fikk glassmalerier av Bernhard Greve.

Det gamle orgelet ble skiftet ut i 1976 da man anskaffet et pipeorgel fra Ott Orgelfabrikk 
i Göttingen.

Sørkedalen utgjør en egen menighet, men har ikke egen prest. I stedet holder prester fra Røa menighet gudstjenester i Sørkedalen kirke.

Kilder 
 Alf Henry Rasmussen (red.): Våre kirker - Norsk kirkeleksikon, side 702, Vanebo forlag 1993, ISBN 82-75-27022-7
 Knut Are Tvedt (red): Oslo byleksikon, Kunnskapsforlaget 2010, side 557, ISBN 978-82-573-1760-7

Eksterne lenker
 

Kirker i Oslo
Kirker i Vestre Aker prosti
Christian H. Grosch
Kulturminner i Marka (Oslo)
Norske kirker fra 1865
Georg Greve
Langkirker i Oslo bispedømme
Torshov kirke

Torshov kirke er en langkirke fra 1958 på Torshov i bydel Sagene i Oslo. Kirken ligger i Torshov kirkepark, mellom Åsengata og Nordkappgata.

Torshov kirke blir gjerne regnet som landets første arbeidskirke. Byggverket er i stein (hvit steingneis), tre og kobberplater, og har 400 plasser. Kirken ble tegnet av arkitektene Ulf Nyquist og Per Sunde, mens utsmykningene ble formgitt av Frithjof Tidemand-Johannessen. Disse består i blant annet i glassmaleri/glassmosaikk og smijernsarbeider. Smijernsarbeidene ble utført av kunstsmeden Fred Becker.

Komponisten Knut Nystedt var gjennom en årrekke Torshov kirkes organist.

Kulturminne
Torshov kirke er et kulturminne og har nummer 85650 i Riksantikvarens kulturminnebase.

Kilder
 Torshov og Lilleborg menighet: Torshov kirke

Kirker i Oslo
Kirker i Nordre Aker prosti
Torshov
Kulturminner i bydel Sagene
Norske kirker fra 1958
Langkirker i Oslo bispedømme
Arbeidskirker
Rock Island

Rock Island er en by i Rock Island County i Illinois i USA. Folketallet var 39 684 i 2000.

Byen ligger ved bredden av Mississippi og er en del av storbyområdet Quad Cities, som i tillegg består av nabobyen Moline og byene Davenport og Bettendorf i Iowa. Posisjonen er 41°29' nord, 90°3' vest.

Ved Rock Island løper sideelva Rock River inn i Mississippi. Ved bredden av denne lå tidligere landsbyen Saukenuk, der sauk-høvdingen Svarte Hauk (Black Hawk) blei født. På stedet er det nå en park med et museum.

På øya Arsenal Island i Mississippi ligger Rock Island Arsenal, den største statseide produsenten av våpenutstyr i USA med rundt 6000 sivile arbeidsplasser og 250 militære.

Jernbaneselskapet Chicago, Rock Island & Pacific Railroad blei grunnlagt her i 1851. Det var bedre kjent som Rock Island Line. Blues-/folk-sangeren Leadbelly skreiv en sang med samme tittel på 1930-tallet. Den er seinere spilt inn også av bl.a Johnny Cash (1957). Jernbaneselskapet gikk konkurs i 1980.

Den første jernbanebrua over Mississippi blei bygd fra Arsenal Island til Davenport i 1856.

Filmen Road to Perdition (2002, regi: Sam Mendes) foregår delvis i Rock Island.

Byer i Rock Island County
Byer ved Mississippi
Byer i Illinois
Tuloma

Tuloma (russisk: Тулома, finsk: Tuulomajoki, skoltesamisk: Tuållâmjokk, kildinsamisk: Туэллэм, Tuellem) er ei elv i Murmansk oblast i Russland. Med et nedbørfelt på  og et middelvannføring på  er Tuloma en av Nordkalottens største elver.  Elva har sine kilder rundt Saariselkä og Urho Kekkonen nasjonalpark helt øst i Lappland i Finland. Selve Tulomaelva dannes ved samløpet av sideelvene Lotta og Nota i innsjøen Notozero, og utløpet er i Kolabukta like ved Murmansk på Kolahalvøya i Russland.

Vannkraft 
Det er bygget to vannkraftverk i elva.  Det første kraftverket som ble bygd, Nedre Tuloma, ligger ved byen Murmashi ikke langt fra utløpet i Kolabukta.  Det andre og største kraftverket, Øvre Tuloma, ligger ved Verkhnetulomskij 60 km lengre opp i elva.  Det er her bygd en 62 m høy demning, som danner et vannreservoar som er opptil 20 km bredt og som strekker seg 120 km oppover Tuloma.

Fiske 
Tuloma var tidligere en utmerket lakseelv, på linje med Tana i Finnmark i produktivitet, med en årlig fangst på over 100 tonn.  Ved Padunfossen ved utløpet av Notozero hadde skoltesamene rettigheter til å fange laks i stengsel, og det ble hvert år fanget flere titalls tonn med laks der. 

Men da kraftverkene ble bygd ble laksens gyteplasser og vandreruter ødelagt. Ved det første kraftverket ble det etter noen år bygd en vel fungerende laksetrapp, og etter hvert tok fisket seg opp mot gamle høyder. Men da det store kraftverket Øvre Tuloma og demningen ved Verkhnetulomskij ble bygd kollapset laksefisket i elva. Notozero ble en del av det store Verkhnetulomskoje-magasinet, og Padunfossen ble borte. Det ble bygd en fiskeheis ved demningen, men den fungerte ikke og ble lagt ned etter kort tid. Det er dog fremdeles en liten, gjenværende laksestamme i Tuloma, som gyter i de uregulerte sideelvene nedenfor demningen, da spesielt i elva Petsja.

Det foregår nå arbeid for å kartlegge mulighetene for å gjenoppbygge en laksestamme i Tuloma, ved hjelp av tiltak som vil tillate laksen å passere demningene og nå frem til gyteplasser i vassdragets øvre bielver, som fremdeles er i sin naturlige tilstand. Håpet er at dette vil bringe betydelige fordeler og inntekter til området, i form av fritidsfiske og økoturisme.

Referanser

Eksterne lenker 
 

Elver i Murmansk oblast
Tulomas vassdragsområde
Vålerenga kirke

Vålerenga kirke er en langkirke fra 1902 på Vålerenga i Oslo. Kirken har et asymmetrisk plassert tårn, som den første i Oslo og en av de første i Norge. Den er bygget i grå granitt med klebersteinsdetaljer, arkitekter Heinrich Jürgensen og Holger Sinding-Larsen. Kirken har et klokkespill med 12 forskjellige kirkeklokker og ligger i Vålerenga park.

Historie
Kirken brant 18. september 1979, på grunn av et arbeidsuhell. En blikkenslager hadde lagt fra seg loddebolten og så tok høstløvet i takrenna fyr. Blikkenslageren slukket det han så, og brannvesenet antok senere at brannen var slukket, men det hadde spredt seg gnister under skiferen som senere slo ut i full brann. Kun ytterveggene i stein sto igjen. Blant annet gikk fresko- og glassmalerier av Emanuel Vigeland tapt. Hele fem år senere, 2. desember 1984, ble kirken innviet på nytt, etter omfattende gjenoppbygging. Arkitekt var Asbjørn Stein. Innvendig har kirken blitt forandret. Kirkeskipet er kuttet på midten med alteret midt i rommet, og koret er gjort om til en menighetssal med plass til 200 mennesker. Kirken har fått nytt glassmaleri av Håkon Bleken og en frise av Emanuel Vigeland.

Kirken har et orgel levert av den danske orgelbyggeren Carsten Lund med 29 stemmer + cymbelstjerne og nattergal.

Brannen i kirken er tema for sangen «Vålerenga Kjerke» av Trond Ingebretsen, utgitt med Bjølsen Valsemølle. Sangen avsynges før avspark av supporterne på Vålerenga Fotballs hjemmekamper.

Prestebolig
Kirkens prestebolig ligger like ved kirkens nordside. Boligen er hvitmalt. Her bor kirkens prest.

Kulturminne
Vålerenga kirke er et kulturminne og har nummer 85886 i Riksantikvarens kulturminnebase.

Bilder

Referanser

Litteratur
 Engh, Pål Henry og Gunnarsjaa, Arne: Oslo. En arkitekturguide. Oslo 1984. ISBN 82-00-05961-8
 Gunnarsjaa, Arne: Arkitekturleksikon, Oslo 1999. ISBN 82-7935-007-1 s. 547–48 (om Høvik kirke)
 Kirkebøe, M.C: Oslos kirker , Oslo 2007, ISBN 82-573-1946-5  side 44-45 (om Vålerenga kirke)
 Oslo byleksikon. Oslo 2000. ISBN 82-573-0815-3

Eksterne lenker
 Vålerenga menighets nettside
 Tekst og musikk på Klanens hjemmeside 

Kirker i Oslo
Kirker i Oslo domprosti
Vålerenga
Kulturminner i bydel Gamle Oslo
Norske kirker fra 1902
Norske kirker fra 1984
Holger Sinding-Larsen
Heinrich Jürgensen
Langkirker i Oslo bispedømme
Kirkebranner i Norge
Asbjørn Stein
Connie Barr

Connie Barr (født 1965 i Oslo) er en norsk dokumentarfilmskaper, journalist og tidligere programleder i NRK og TV 2.

Karriere 
Barr gikk på Bjerke videregående skole i Oslo og studerte siden ved Universitetet i Oslo.

Hun startet sin karriere i ungdomsredaksjonen NRK som programleder for ungdomsprogrammet Kluzz. Hun ble ansatt i TV 2 ved oppstarten i 1992, og arbeidet der som nyhetreporter, programleder og dokumentarjournalist frem til 2010.

Barr er nominert til Gullruten fire ganger, og vant Gullruten for beste fakta- og aktualitetsprogram i 2008, med dokumentaren I kø for livet. Med sitt eget produksjonsselskap Storia AS produserte og regisserte hun i 2012 Beretninger om begynnelser, en serie i seks episoder som ble nominert til Gullruten i kategorien for beste dokumentarserie.

Barr står også bak de mye omtalte dokumentarene Vaksineeksperimentet og Et løfte om beskyttelse. Dokumentarene omhandlet det største medisinske forsøk i norgeshistorien, der en ny vaksine mot hjernehinnebetennelse ble testet ut på 200 000 norske ungdommer og rekrutter i årene rundt 1990. På tross av en statlig garanti om erstatning hvis noe skulle gå galt, nektet staten å betale erstatning til rundt 300 unge som mener de ble skadet i forsøket.  Et regjeringsoppnevnt utvalg stemplet senere Folkehelseinstituttets og Statens håndtering av forsøket som uetisk.

Siden 2013 har Barr vært redaktør av programserien Hver gang vi møtes, et musikkprogram der norske artister samles for å snakke om sine karrierer og tolke hverandres låtmateriale.

Barr er gift med Richard Kongsteien.

Arbeid i TV 
 1985-88: NRK, bl.a programleder for ungdomsprogrammet «Kluzz». 
 1992: TV 2, nyhetsanker for «TV 2 nyhetene».
 1993 – 1997: Programleder for programmene «En anelse rødt», «God Morgen, Norge!», Valgmanesjen.
 2001: TV 2, programleder for underholdningsprogrammet «Lørdagskommisjonen».
 2002: Programleder for programmet «Absolutt underholdning» sammen med Stål Talsnes.
 2005 – 2010: Dokumentarjournalist i Dokument 2.
 2013 - : Redaktør, "Hver Gang Vi Møtes".

Filmografi 
 Statsbesøket (1993)
 Diagnose HIV (1995.)
 Prosjekt Supermodell – Se meg, elsk meg (2005).
 Frykten for frykten (2006).
 Vaksineeksperimentet (2006).
 I kø for livet (2007).
 Nervekrigen (2008).
 Et løfte om beskyttelse (2009).
 Beretninger om begynnelser (2012) (Serie på seks episoder)

Se også 
 Liste over kjente elever ved Bjerke videregående skole

Referanser

Eksterne lenker 
 
 

Programledere for NRK
Programledere for TV 2
TV 2-journalister
Norske skuespillere
Personer fra Oslo
Alnes fyr

Alnes fyr er et fyr som ligger på fiskeværet Alnes på nordsida av Godøya i Giske kommune, en øykommune på Sunnmøre i Møre og Romsdal, like nord og vest for Ålesund og vest for Haram.

Det har vært fyr for båter og skip på Alnes siden 1853. I 1869 reiste alnesingene selv et eget fyrhus i form av et tømmerhus med tranlampe. I 1876 ble det bygd bolig til fyrmesteren og familien, samt uthus og naust. 1878 ble tømmerhuset solgt og fyrvesenet bygde nytt fyr. Dette ble bygd om i 1892. I 1905 ble fyret oppgradert med et fransk linseapparat av 4. orden. I 1928 ble det gass- og parafin-drevne fyret erstattet av en elektrisk fyrlykt. Dagens fyrtårn ble bygd i 1937. Det er et trekledd vinkeljerntårn og 22,5 meter høyt. Fyret ble automatisert og avfolket i 1982. Etter omfattende restaurering har anlegget siden 1993 også vært kultursenter med kafé, kunstutstillinger og en utstilling om fyrhistorien. 

Fyret eies av Giske kommune og er vernet etter lov om kulturminner. Det har åpent hver dag om sommeren og alle søndager om våren og høsten.

Eksterne lenker 
 
 Alnes fyrstasjon - fyr.no
 Alnes fyr – alnes.net
 

Fyr i Møre og Romsdal
Kulturminner i Giske
Byggverk fullført i 1853
1853 i Norge
Samferdsel i Giske
Byggverk i Giske
Fredete byggverk i Møre og Romsdal
Go’fot på låven

Go'fot på låven var en norsk underholdningsserie som gikk på NRK-TV fra 1992 til 1994. Programserien gikk om sommeren og inneholdt mye trekkspillmusikk og danseband med påfølgende låvedans. Det var også enkelte humoristiske innslag. Tore Strømøy var programleder, mens Alf Tande-Petersen stod for en del humoristiske innslag. I 1993 var Tande-P byttet ut med Per Arne Lynum som spilte rollen som odelsgutten og ungkaren Ottar.

Programmene ble sendt fra Fremo gård på Ler i Melhus kommune.

Dette var Tore Strømøys TV-debut.

Annet
På grunn av en streik i NRK i juni 1994 ble det kun sendt fem programmer den sommeren og ikke seks som var planlagt.

Referanser

Eksterne lenker
 Go'fot på låven i NRK Nett-TV

Norske underholdningsprogrammer på TV
Norske musikkprogrammer på TV
TV-produksjoner på NRK
Norske TV-serier fra 1990-årene
Ann-Helen Moen

Ann Helen Moen (formelt uten bindestrek; født 1969) er en norsk sopran fra Molde, bosatt i Oslo.

Hun tok utdannelse ved Griegakademiet (Universitetet i Bergen) og Operaakademiet i København, og var solist ved operaen i Graz fra 2001 til 2004.

Priser og utmerkelser 
 Belvedere-konkurransen, Wien: spesialpris
 Dronning Sonja Internasjonale Musikkonkurranse 1999: beste norske deltaker
 Esso-prisen 2000

Referanser

Eksterne lenker 
 

Norske operasangere
Sopraner
Personer fra Molde kommune
Jew Watch

Jew Watch er en nettside som mener at de kartlegger jødenes påvirking og eierskap over massemedier, finansinstitusjoner og underholdningsindustri, særlig i USA. De opererer også med en oversikt over hvilke skuespillere som er jødiske eller har jødisk opphav i amerkansk filmindustri. Nettsiden er av flere blitt beskyldt for å drive antisemittistisk virksomhet. De blir av mange definert som en hatside.

Nettstedet hevder videre blant annet at Terrorangrepet 11. september 2001 var «en jødisk hat-svindel», at Sovjetunionen var jødestyrt og at jøder styrer store tvangsprostitusjonsnettverk.

Siden drives av Frank Weltner fra St. Louis. Weltner har blitt beskyldt for å være med i den rasistiske organisasjonen National Alliance. Selv avviser Weltner anklagene.

Jew Watch fikk noe oppmerksomhet i media etter at de hadde manipulert Google slik at de fikk første treff på søkestrengen «Jew».

Referanser

Eksterne lenker 
 

Nettsteder
Antisemittisme
Berg kirke (Halden)

Berg kirke er en langkirke fra 1100 i Halden kommune, Østfold fylke. Den er menighetskirke for Berg menighet og tilhører Søndre Borgesyssel prosti.

Byggverket er i stein og har 240 plasser.
En gammel prekestol fra 1592 står i dag på Folkemuseet.

Adkomst til stedet er via fylkesvei 104 og fylkesvei 2346.

På kirkegården står en bauta over eidsvollmennene John Hansen Sørbrøden og Peter Ulrik Magnus Hount.

Referanser

Litteratur

Eksterne lenker 
 
 Sigrid og Håkon Christie: Berg kirke i «Norges kirker»
 Lokalhistoriewiki – «Berg kirke (Halden)»
 

Kirker i Halden
Kirker i Søndre Borgesyssel prosti
Norske middelalderkirker i stein
Kulturminner i Halden
Religiøse bygninger fra 1100-tallet
Langkirker i Borg bispedømme
Valgkirker i 1814
Prestebakke kirke

Prestebakke kirke er en langkirke innviet 1795 i Halden kommune, Østfold fylke. Den er en av to menighetskirker i Enningdalen menighet og tilhører Søndre Borgesyssel prosti. Byggverket er i tømmer og har 225 plasser.

Dette er hovedkirken i Enningdalen sogn. Kirkestedet var tidligere der Søndre Enningdalen kirke står nå, og det er lett å forveksle navnene på de to kirkene. Da ny kirke skulle bygges i 1793, ble kirkestedet flyttet til Prestebakke, men den gamle kirkegården ble holdt i hevd, og i 1950-årene ble så Søndre Enningdalen kirke bygget.

Prestebakke kirke er laftet og kom under tak i 1793, som man ser av årstallet på vindfløyen. Kirken ble innviet i 1795.

Altartavlen har et maleri av korsfestelsen, og enkelte mener at dette ble malt av Eggert Munch. Prekestol og altertavleoppbygg ble laget samtidig med kirken. Døpefonten er av kleberstein i romansk stil og stammer trolig fra en tidligere stavkirke.

Ved og i kirken var det kamper mellom norske og svenske styrker 10. juni 1808, og kirken har fremdeles kulehull i kirkeveggene. De falne i slaget ble lagt i en fellesgrav på kirkegården, og en minnebauta ble reist til hundreårsdagen.

Referanser

Litteratur

Eksterne lenker
 Idd og Enningdalen Historielag – Prestebakke kirke
 Lokalhistoriewiki – Prestebakke kirke
 
 

Kirker i Halden
Kulturminner i Halden
Kirker i Søndre Borgesyssel prosti
Religiøse byggverk fra 1793
1793 i Norge
Langkirker i Borg bispedømme